text: Bici-Vici: Els camins fluvials pedalables alteren els ecosistemes?
  Al meandre de Ca n'Albareda, al riu Llobregat entre Martorell i Sant Andreu de la Barca, es dirigeix els ciclistes cap al camí de la riba esquerra, a la riba dreta es manté un espai protegit al costat d'un espai agrícola.
  Un altre factor a tenir en compte, és el d'educació, sensibilitat o seducció ambiental. Sempre dic que no es pot estimar el que no es coneix i conseqüentment no es pot defensar el que no es coneix. Els camins fluvials han d'ajudar a tenir una societat més conscienciada pels valors ambientals dels ecosistemes que ens ajudi a defensar un model de territori més sostenible. Per tant, la recuperació de camins fluvials pot anar lligada també a tot un projecte de sensibilització que inclogui senyalització, panells informatius, aguaits, etc.
  Criticar genèricament un projecte de recuperació de camins fluvials per a la circulació a peu i en bicicleta sense tenir un projecte damunt de la taula crec que és frívol perquè la recuperació de camins fluvials pot ser una oportunitat per la restauració i la correcte gestió d'espais molts cops ja humanitzats i degradats. La clau crec que és lligar els projectes de camins fluvials a la recuperació ambiental dels riu.
  En aquest blog podeu trobar ressenyes de camins pedalables paral·lels a rius com el Llobregat, el Besòs, el Mogent, la Tordera, el Ter, el Fluvià o l'Ebre. A la Catalunya Nord, trobareu vies verdes paral·leles al Tec, la Tet o l'Aglí.